Pielikums

Ministru kabineta

2012.gada 22.maija

noteikumiem Nr.354

Pārskata pārbaudes jautājumi

1. Vai ir uzskaitītas visas līgumpartneru pirmo reizi Latvijas Republikas teritorijā pastāvīgi reģistrēto un realizēto transportlīdzekļu markas un norādīts transportlīdzekļu skaits?

2. Vai ir pamatojošie dokumenti, kas apliecina transportlīdzekļu pirmreizēju pastāvīgu reģistrāciju Latvijas Republikā?

3. Vai apsaimniekotāja pārskatā minētie dati par transportlīdzekļu markām un skaitu atbilst apsaimniekotāja līgumpartneru grāmatvedības reģistros norādītajiem datiem?

4. Vai apsaimniekotājam un komersantiem, kas veic nolietotu transportlīdzekļu apsaimniekošanu un kuriem ir līgums ar apsaimniekotāju, ir nepieciešamās vides aizsardzības normatīvajos aktos noteiktās atļaujas?

5. Vai ir dokumenti, kas apliecina nolietotu transportlīdzekļu apstrādi, pārstrādi vai reģenerāciju vai to nodošanu tālākai apstrādei, pārstrādei vai reģenerācijai?

6. Vai apsaimniekotāja savākto, pieņemto un reģenerēto nolietoto transportlīdzekļu procentuālais apjoms atbilst normatīvajos aktos noteiktajam savācamajam un reģenerējamam apjomam attiecīgajā laikposmā?

7. Vai apsaimniekotājs pilnā apmērā piemēro apsaimniekošanas plānā un līgumā ar Latvijas vides aizsardzības fonda administrāciju paredzēto apsaimniekošanas sistēmu?

8. Vai apsaimniekotājs ir nodrošinājis apsaimniekošanas sistēmas plāna izpildi?

9. Vai apsaimniekotāja dati par līgumpartneru realizētiem un nolietotiem transportlīdzekļiem nepārklājas ar cita apsaimniekotāja datiem?

10. Vai apstrādes uzņēmumā ir dokumentācija par pieņemtiem nolietotiem transportlīdzekļiem un izsniegto nolietotu transportlīdzekļu likvidācijas sertifikātu uzskaites veidlapa, vai tā ir atbilstoši aizpildīta?

11. Vai nolietotu transportlīdzekļu likvidācijas sertifikātu uzskaites veidlapā ierakstītie dati sakrīt ar Ceļu satiksmes drošības direkcijas datiem?

12. Vai apstrādes operatoram ir transportlīdzekļu demontāžā radušos bīstamo atkritumu uzskaites žurnāls?

Vides aizsardzības un

reģionālās attīstības ministrs E.Sprūdžs